OpenLLM-France/wikimedia huggingface dataset:
# Kolimà (desambiguació)

«Kolimà» té aquests significats:
* Kolimà, regió de l'extrem nord de Sibèria.
* Riu Kolimà, riu de Sibèria.
* Golf de Kolimà, golf del mar de la Sibèria Oriental.
* Badia de Kolimà, badia del mar de la Sibèria Oriental.
* Carretera de Kolimà, la carretera M56 de Sibèria.
* 15267 Kolimà, planeta menor del cinturó d'asteroides.
* Muntanyes de Kolimà, massís de la regió de Kolimà.
* Relats de Kolimà, obra autobiogràfica de Varlam Xalàmov.
# Casa al carrer Fontanella i carrer Fluvià (Olot)

La casa al carrer Fontanella i carrer Fluvià d'Olot (Garrotxa) és una obra inclosa a l'Inventari del Patrimoni Arquitectònic de Catalunya.

## Descripció

És una casa en xamfrà amb teulat a quatre vessants, sostingut per bigues de fusta que surten a l'exterior. Disposa de planta i dos pisos. L'ordenació de la façana i de les obertures es va fer seguint un eix de simetria central; aquestes darreres estan decorades amb guardapols d'estuc. Dues portes, una d'elles ornada amb fullatges i pinyes, donen accés a l'edifici.

## Història

Durant la segona meitat del segle xix a Olot continuaven les vicissituds bèl·lico-polítiques i els voltants i les alçades de la vila foren fortificats. Aquests esdeveniments van determinar una forta davallada de la població. Mentrestant, a la vila i comarca es va generar un fort nucli industrial al costat del riu Fluvià. Constructivament és el moment en què es tiren endavant dos grans projectes: la plaça Clarà i el passeig de Barcelona. Pel que fa al creixement urbà destaquen les zones de Sant Roc, la plaça Palau, el Firal i la construcció de les fileres de cases del carrer Mulleres i adjacents.

## Referències

* 1 2 «Casa del carrer Fontanella - ronda Fluvià (enderrocat)». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Kerkouane

Kerkouane (àrab: كركوان, Karkwān) és una ciutat i un jaciment arqueològic de Tunísia a la governació de Nabeul, al nord-est de la península de Cap Bon tocant a la costa, poc més d'11 km al nord de Kelibia. Té una població d'entre dos mil i tres mil habitants i la seva economia és agrícola, ja que no té port per la pesca. El turisme, a causa de les ruïnes del jaciment arqueològic, s'està desenvolupant.
Les ruïnes foren descobertes el 1952 per Charles Saumagne i Pierre Cintas i són les ruïnes púniques millor conservades de Tunísia. Es va començar a excavar el 1953 i la major part es va treure a la llum entre 1958 i 1959; altres excavacions es van fer el 1965-1966, i el 1976. Fou fundada vers el segle vi aC i fou destruïda pels romans el 146 aC (o potser ja havia estat abandonada abans) i no es va tornar a poblar. Era un dels llocs on es feia la porpra extreta d'un mol·lusc (murex), que s'enganxava a unes muscleres a la costa i després es deixava podrir. L'edifici més gran és un temple o santuari (se'n conserven algunes columnes), i no té grans edificis públics, però els edificis privats, dels quals queden moltes restes, disposaven de mosaics i de certes comoditats (un bany privat s'ha trobat intacte i totes les cases en tenien). S'ha trobat també una necròpoli púnica en quatre grups, ceràmiques, monedes, un sarcòfag de fusta amb una dea, i estris d'ús diari, a més del lloc de treball de la porpra que encara té restes de pintura. Els carrers, el clavegueram, cisternes, canalitzacions i similars completen el conjunt. Les troballes principals són al petit museu local.
Fou inscrit per La UNESCO en la llista de llocs patrimoni de la Humanitat el 28 de novembre del 1986.

## Referències

* ↑ Centre, UNESCO World Heritage. «Punic Town of Kerkuane and its Necropolis» (en anglès). [Consulta: 26 febrer 2021].
# Castell Amilakhvari

El castell Amilakhvari (en georgià: ამილახვართა ციხე-დარბაზები) és un monument arquitectònic situat al poble de Kvemo, a Kaspi, a la regió de Xida Kartli, Geòrgia. Des d'ell pot apreciar-se el castell de Skhvilo als pujols a l'est del poble.
Al castell se li va atorgar la categoria de Monument cultural destacat de Geòrgia el 2006, segons decret presidencial.

## Història

El castell, construït durant el segle xvii per la família de nobles Amilakhvari, es trobava al nord d'un complex més gran que ara com ara ha desaparegut quasi per complet. Consisteix en una fortalesa rectangular, actualment en ruïnes; en la seva part occidental, té una església i dues torres.

## Arquitectura

El monument és un conjunt d'edificis, el qual consta de tres complexos: el castell principal —amb torres, església, campanar, palau—, el segon castell —amb torres i ruïnes del palau— i el castell Givi Amilakhvari. Els edificis daten dels segles XVII-XVIII.
El castell va ser construït principalment amb llambordins, mentre que per als interiors es van utilitzar maons i pedra triturada.
Originàriament pensada per ser un campanar, la torre propera a l'església va acabar sent només una torre pel difícil moment polític que va afrontar el país quan el príncep Givi Amilakhvari va lluitar intermitentment amb i contra els otomans i el persa Nader Shah, a mitjan segle xviii.
A prop del castell, gairebé a l'altre costat de la carretera, poden veure's les dues torres Kvemo. De fet, aquestes torres són les restes de dos castells més petits, que també van pertànyer a la família Amilakhvari.

## Referències

* ↑ «,,კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ“» (en georgià). [Consulta: 31 juliol 2019].
* 1 2 «Castles.nl - Amilakhvari Castle». [Consulta: 31 juliol 2019-].
# Kerlouan

Kerlouan (en bretó Kerlouan) és un municipi francès, situat a la regió de Bretanya, al departament de Finisterre. L'any 2006 tenia 2.257 habitants. El consell municipal ha aprovat la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.717 | 2.693 | 2.656 | 2.572 | 2.406 | 2.238 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Charlotte Abiven | |
# Funció d'Stumpff

En mecànica celeste, les funcions d'Stumpff, desenvolupades per Karl Stumpff, són utilitzades en la determinació d'òrbites fent ús de la formulació de variable universal.
La seva definició és:
    $c_{k}(x)={\frac {1}{k!}}-{\frac {x}{(k+2)!}}+{\frac {x^{2}}{(k+4)!}}-\cdots =\sum _{i=0}^{\infty }{\frac {(-1)^{i}x^{i}}{(k+2i)!}}$
per $k=0,1,2,3,\ldots$
La sèrie resultant convergeix absolutament per tots els nombres reals $x$.
$x$ és adimensional i està relacionada amb la variable universal $\chi$, també anomanada anomalia universal, de la següent manera:
    $x=\chi ^{2}/a$
on $a$ és el semieix major de l'òrbita del problema.

## Referències

* ↑ Danby, J.M.A.. Willman–Bell. Fundamentals of Celestial Mechanics (en anglès), 1988.
* 1 2 Curtis, Howard D. Butterworth-Heinemann. Orbital Mechanics for Engineering Students (en anglès). 3a edició, 2013, p. 173-175.
# Funció d'Herglotz-Zagier

En matemàtiques, la funció d'Herglotz-Zagier, anomenada en honor del matemàtic alemany Gustav Herglotz (1881-1953) i del matemàtic estatunidenc Don Bernard Zagier (1951), és la funció
    $F(x)=\sum _{n=1}^{\infty }\left\{{\frac {\Gamma ^{\prime }(nx)}{\Gamma (nx)}}-\log(nx)\right\}{\frac {1}{n}}.$
Introduït per Zagier (1975) que l'ha utilitzat per a obtenir la fórmula límit de Kronecker per als cossos quadràtics reals.

## Referéncies

* Herglotz, G. (1923), Berichte über die Verhandlungen der Königlich-Sächsischen Gesellschaft der Wissenschaften zu Leipzig, Mathematisch-Physische Klasse 75: 3–14
* Masri, Riad (2004), "The Herglotz–Zagier function, double zeta functions, and values of L-series", Journal of Number Theory 106 (2): 219–237, ISSN 0022-314X, DOI 10.1016/j.jnt.2004.01.004
* Zagier, Don (1975), "A Kronecker limit formula for real quadratic fields", Mathematische Annalen 213: 153–184, ISSN 0025-5831, DOI 10.1007/BF01343950
# Frunze (Pervomàiske)

* Per a altres significats, vegeu «Frunze».
Frunze (en ucraïnès i en rus: Фрунзе) és un poble de la República Autònoma de Crimea a Ucraïna, que el 2014 tenia 492 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# GP Ouest France-Plouay 2014

El GP Ouest France-Plouay 2014, 78a edició del GP Ouest France-Plouay, és una cursa ciclista que es disputà el 31 d'agost de 2014 pels voltants de Plouay, a la Bretanya. Es disputen 8 voltes a un circuit de 26,9 km i una a un de 13,9 km, per completar un total de 229 km. El recorregut és bàsicament pla, amb algunes petites pujades que hauran de superar els ciclistes.
La cursa fou guanyada pel francès Sylvain Chavanel (IAM Cycling), que s'imposà a l'esprint en un petit grup d'escapats que es presentà a l'arribada de Plouay. L'italià Andrea Fedi (Neri Sottoli) acabà segon, mentre el també francès Arthur Vichot (FDJ) completà el podi.

## Equips participants

Els 18 equips de l'World Tour són presents a la cursa, així com sis equips continentals professionals: Bardiani CSF, Bretagne-Séché Environnement, Cofidis, IAM Cycling, Neri Sottoli i Wanty-Groupe Gobert.
| Núm. | Codi | Equip |
| 1-8 | LAM | Lampre-Merida |
| 11-18 | TFR | Trek Factory Racing |
| 21-28 | ALM | AG2R La Mondiale |
| 31-38 | AST | Astana Qazaqstan Team |
| 41-48 | BEL | Belkin Pro Cycling Team |
| 51-58 | BMC | BMC Racing Team |
| 61-68 | CAN | Cannondale |
| 71-78 | FDJ | FDJ |
| 81-88 | GRS | Garmin-Sharp |
| 91-98 | LTB | Lotto-Belisol |
| 101-108 | MOV | Movistar Team |
| 111-118 | OPQ | Omega Pharma-Quick Step |
| Núm. | Codi | Equip |
| 121-128 | OGE | Orica-GreenEDGE |
| 131-138 | EUC | Team Europcar |
| 141-148 | GIA | Giant-Shimano |
| 151-158 | KAT | Team Katusha |
| 161-168 | SKY | Team Sky |
| 171-178 | TCS | Team Tinkoff-Saxo |
| 181-188 | BSE | Bretagne-Séché Environnement |
| 191-198 | COF | Cofidis |
| 201-208 | IAM | IAM Cycling |
| 211-218 | NRI | Neri Sottoli |
| 221-228 | BAR | Bardiani CSF |
| 231-238 | WGG | Wanty-Groupe Gobert |

## Classificació final

| # | Ciclista | Equip | Temps | Punts UCI |
| 1 | Sylvain Chavanel (FRA) | IAM Cycling | 5h 38' 26" | - |
| 2 | Andrea Fedi (ITA) | Neri Sottoli | m. t. | - |
| 3 | Arthur Vichot (FRA) | FDJ | m. t. | 50 |
| 4 | Cyril Gautier (FRA) | Team Europcar | m. t. | 40 |
| 5 | Julian Alaphilippe (FRA) | Omega Pharma-Quick Step | m. t. | 30 |
| 6 | Tim Wellens (BEL) | Lotto-Belisol | m. t. | 22 |
| 7 | Ben Hermans (BEL) | BMC Racing Team | m. t. | 14 |
| 8 | Alexander Kristoff (NOR) | Team Katusha | + 2" | 10 |
| 9 | Giacomo Nizzolo (ITA) | Trek Factory Racing | + 2" | 6 |
| 10 | Jürgen Roelandts (BEL) | Lotto-Belisol | + 2" | 2 |

### Notes

* ↑ En ser Chavanel ciclista de l'IAM Cycling, que no és equip World Tour, no pot sumar punts per a la classificació de l'UCI World Tour.
* ↑ En ser Fedi ciclista del Neri Sottoli, que no és equip World Tour, no pot sumar punts per a la classificació de l'UCI World Tour.

## Referències

* ↑ EFE «El francés Chavanel remata una excelente semana». El Mundo Deportivo. EFE, 31-08-2014 [Consulta: 10 setembre 2014].

## Enllaços externs

* Web oficial
# Gandiol

El Gandiol (o Gandiole o Ganjool) fou, històricament, una regió del Senegal situada sobre la Gran Costa, una mica al sud de Saint-Louis, no lluny de la desembocadura del riu Senegal. Des de 2014, amb l'adopció de l'Acte 3 de la descentralització, és un municipi a part sencera.

## Història

El Gandiol fou una antiga província del Cayor.
En 2009 Gandiol ha esdevingut una col·lectivitat local erigida en comunitat rural i a continuació en municipi l'any 2014.

## Geografia

Avui encara la regió és de vegades designada com « el Gandiol », o Gandiolès
És una gran zona que reagrupa diversos pobles com Tassinère, Ricotte, Mboumbaye, Ndiébène, Pilot, Darou Salam i Mouit,

### Població

Les poblacions anomenades «gandiol-gandiol » en llengua wòlof, viuen essencialment de la pesca i de l'agricultura. Avui dia se'ls troba un poc per tot arreu en les grans ciutats del Senegal: Dakar, Diourbel, Thiès i en el món. L'antic president del Sénégal Abdoulaye Wade és procedent del Gandiol.

### Economia

Gandiol es troba a l'extrem nord de la zona dels Niayes. La seva activitat dominant és la captura de màrisc. No obstant això el turisme, la pesca i el comerç ocupen un lloc molt important.
A prop de Gandiol es troben la Reserva de Guembeul amb les seves tortugues, gaseles, micos vermells, oryx i altres; i el Parc nacional de la Langue de Barbarie.
El Gandiol va acollir la primera escola rural de l'Àfrica de l'oest, implantada primer al poble de Mouit, sent a continuació transferida a Tassinère. La localitat compta amb diverses escoles primàries, dos col·legis d'ensenyament mitjà (CEM) i un Liceu.
El poble de Pilote ha esdevingut molt cèlebre pel fet de la instal·lació del seu far que permet d'orientar vaixells i pirogues sobre el riu.
El poble de Mouit protegeix el Parc nacional de la Langue de Barbarie.

## Bibliografia

* Ahmadou Mapaté Diagne, « Un pays de pilleurs d'épaves : le Gandiole », in Bulletin du Comité d'Etudes Historiques et Scientifiques de l'AOF, 1919, Tome II, n° 2, avril-juin 1919, p. 152
* Babacar Diagne, Les relations entre le Ganjool et la colonie du Sénégal (1817 à 1861), Université de Dakar, 1984, 182 p. (Mémoire de Maîtrise)

## Enllaços externs

* Desaparició de les tortugues marines. Arxivat 2008-05-13 a Wayback Machine. Les poblacions de Gandiol interpel·len les autoritats Arxivat 2008-05-13 a Wayback Machine.
# Gannoruwa

Gannoruwa és una població de Sri Lanka situada al sud-oest de Kandy, a la Província Central.

## Batalla de Gannoruwa

La batalla de Gannoruwa va ser un combat de la guerra singalesa-portuguesa lliurat el 1638 entre les forces portugueses d'ocupació i l'exèrcit del rei singalès, a Gannoruwa al districte de Kandy, Sri Lanka. Els portuguesos havien intentat tres vegades sense èxit capturar el Regne de Kandy, per tal de posar tot el país sota el seu domini. En 1635, Raja Sinha II va esdevenir el rei de Kandy i va començar les negociacions amb els holandesos per obtenir la seva ajuda en l'expulsió dels portuguesos. El portuguès es van afanyar en els seus esforços per prendre Kandy a causa d'això i Diego de Melo de Castro, el capita general i governador portuguès va tractar de provocar als singalesos en diverses ocasions.
Melo va confiscar un elefant regalat a un comerciant pel rei i el sobirà va respondre apoderant-se de dos dels propis cavalls de Melo. Després d'aquest incident, Melo va reunir a les seves tropes i es va dirigir a Kandy. La ciutat de Kandy va ser evacuada pels singalesos, i l'exèrcit de Melo va trobar la ciutat buida quan van arribar. Van saquejar i van cremar la ciutat, i van començar a tornar a Colombo. Però el seu camí de retorn va ser bloquejat per l'exèrcit singalès a Gannoruwa. La força portuguesa estava envoltada i totes les rutes d'escapament tallades.
El 28 de març de 1638, l'exèrcit singalès va atacar la força portuguesa, deixant només 33 soldats portuguesos vius i alguns mercenaris. Els caps dels soldats portuguesos morts s'amuntegaven davant el rei singalès Raja Sinha II. La batalla, que va acabar en victòria per a l'exèrcit singalès, va ser l'última gran batalla lliurada entre els portuguesos i els singalesos, i també va ser l'última gran batalla lliurada pel regne de Kandy. Els portuguesos van ser expulsats del país pels holandesos poc després.

## Enllaços externs

* Department of Census and Statistics -Sri Lanka
# Front Nacional Democràtic

El Front Nacional Democratic (National Democràtic Front) fou una organització política de Myanmar (l'antiga Birmània) creada el 10 de maig de 1976 a Manerplaw que va agrupar a les principals organitzacions de les minories nacionals de Birmània.

## Grups membres

El 1976 en formaven part les següents organitzacions:
* Unió Nacional Karen (KNU)
* Partit d'Alliberament Arakan (ALP)
* Partit Nacional Progressista Karenni (KNPP)
* Partit Nacional Unit Lahu (LNUP)
* Organització d'Alliberament de l'Estat Palaung (PSLO)
* Organització Nacional Unida Pa-O (UPNO)
* Partit Progressista de l'Estat Shan (SSPP)
El PNO va deixar l'organització en 1977, i el seu lloc el va ocupar l'Organització Nacional Pa-O (PNO) l'octubre de 1980. Durant els anys següents nous grups es van integrar al front: el juny de 1982 s'hi va integrar el Partit del Nou Estat Mon (NMSP) i el 1983 l'Organització per la Independència Kachin (KIO) i l'Organització Nacional Wa (WNO), el 1987 l'Organització Nacional Lahu (LNO) va substituir el LNPU, el setembre de 1988 el Front Nacional Unit d'Arakan (NUFA), en substitució de l'ALP i el Front Nacional Chin (CNF) en 1989.
El 1989 amb les signatures d'alto el foc dels primers grups amb la junta militar, els membres que arribaven a un acord eren obligats a retirar-se de l'organització, que va entrar en crisis. Així en 1991 en foren expulsats PNO, PSLP i SSPP. El 1993 era format per les seüents organitzacions:
* Front Nacional Unit d'Arakan (NUFA)
* Partit del Nou Estat Mon (NMSP)
* Unió Nacional Karen (KNU)
* Partit Nacional Progressista Karenni (KNPP)
* Organització Nacional Wa (WNO)
* Organització Nacional Lahu (LNO)
* Organització per la Independència Kachin (KIO)
* Partit de la Nova Terra Kayan (KNLP)
* Front Nacional Chin (CNF)
El 1996, amb la rendició de la Mong Tai Army gairebé tots els seus membres s'havien retirar de l'organització i semblava que es dissoldria, ja que es van trencar dos acords i va poder subsistir. El 1997 es van fer diversos intents de ressuscitar-la.

## Presidents del Front

* Bo Mya, del KNU (1976-1987)
* Saw Maw Reh, del KNPP (1987-1991)
* Nai Shwe Kyin, del NMSP (1991-1995)

## Referències

* ↑ Myanmar profile - Timeline, BBC News, 30 de març de 2016
* 1 2 3 4 Bertil Lintner Burma in Revolt: Opium and Insurgency since 1948, apartat Alliances
* ↑ The Brief profile of National Democratic Front - NDF
# Gall nival del Caspi

El gall nival del Caspi (Tetraogallus caspius) és una espècie d'ocell de la família dels fasiànids (Phasianidae) que habita vessants rocallosos i matolls de Turquia, Armènia i oest i nord de l'Iran.
# Fulton Fish Market

El Fulton Fish Market és un dels mercats de peix i de productes del mar més importants dels Estats Units situat a New York. El primer mercat va obrir les portes el 1822 i servia d'acollida als vaixells que havien travessat l'oceà Atlàntic. A partir dels anys 1850, la majoria dels peixos pescats a la rodalia de la ciutat eren portats al Fulton Fish Market, on eren comprats, o bé per restauradors, o bé per majoristes, a la recerca de peix fresc de tota mena. No era d'altra banda estrany que peixos procedents de tota Nova Anglaterra passessin per aquest mercat abans de ser revenuts a les ciutats on havien estat pescats. De fa alguns decennis, els preus són controlats i fixats pel govern americà, el que tradueix la importància d'aquest mercat de peix a tota l'àrea metropolitana de Nova York.
El juliol de 2005, el Fulton Fish Market s'ha desplaçat, anant del magatzem original situat a Fulton Street, al barri del Bronx, a Hunts Point. El nou mercat presenta així infraestructures modernes, com el nou magatzem, que ofereix un enllumenat, i condicions de frescor òptimes.
El Fulton Fish Market no és l'únic mercat a l'engròs de Manhattan, ja que un Meat Market, dedicat a la carn està situat a l'altura de la West Side, permetent als restauradors de tota la regió proveir-se de carn, a més a més del peix.
# Funariàcies

Les funariàcies (Funariaceae) són una família de molses de l'ordre Funariales. N'hi ha unes 300 espècies amb unes 200 espècies dins el gènere Funaria i unes 80 classificades en el gènere Physcomitrium.
Recentment el gènere Goniomitrium ha passat de la família Pottiaceae a les Funariaceae.

## Taxonomia

La família Funariaceae inclou els següents gèneres:
* Aphanorrhegma
* Brachymeniopsis
* Bryobeckettia
* Clavitheca
* Cygnicollum
* Entosthodon
* Ephemerella
* Funaria
* Funariella
* ×Funariophyscomitrella
* Goniomitrium
* Loiseaubryum
* Nanomitriella
* Physcomitrella
* Physcomitrellopsis
* Physcomitrium
* Pyramidula

## Referències

* ↑ Buck, William R. & Bernard Goffinet. 2000. "Morphology and classification of mosses", pages 71-123 in A. Jonathan Shaw & Bernard Goffinet (Eds.), Bryophyte Biology. (Cambridge: Cambridge University Press). ISBN 0-521-66097-1
* ↑ McIntosh, Terry T. «Funariaceae». A: Flora of North America. 27. New York: Oxford Univ Pr, 2002, p. 180–199. ISBN 978-0-19-531823-4.
* ↑ Goffinet, Bernard; Norman J. Wickett, Olaf Werner, Rosa Maria Ros, A. Jonathan Shaw, & Cymon J. Cox «Distribution and Phylogenetic Significance of the 71-kb Inversion in the Plastid Genome in Funariidae (Bryophyta)». Annals of Botany, 99, 4, 2007, pàg. 747–753. DOI: 10.1093/aob/mcm010. PMC: 2802940. PMID: 17337480.
# Gemuño

Gemuño és un municipi de la província d'Àvila, a la comunitat autònoma de Castella i Lleó.

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 13 agost 2021].
# Ganga caranegra

La ganga caranegra (Pterocles decoratus) és una espècie d'ocell de la família dels pteròclids (Pteroclididae) que habita estepes arbustives d'Àfrica oriental, des del Sud d'Etiòpia i de Somàlia, cap al sud, a través d'Uganda i Kenya fins al sud de Tanzània.
# Ganga de dues bandes

La ganga de dues bandes (Pterocles bicinctus) és una espècie d'ocell de la família dels pteròclids (Pteroclididae) que habita estepes arbustives d'Àfrica Meridional, des de l'oest d'Angola, sud de Zàmbia i oest de Moçambic, cap al sud, a través de Namíbia, Botswana i Zimbàbue fins al nord de Sud-àfrica.
# Ganga de l'Índia

La ganga de l'Índia (Pterocles indicus) és una espècie d'ocell de la família dels pteròclids (Pteroclididae) que habita vessants rocallosos d'Àsia meridional, al nord-est del Pakistan, l'Índia i Bangladesh.
# Ganga de quatre bandes

La ganga de quatre bandes (Pterocles quadricinctus) és una espècie d'ocell de la família dels pteròclids (Pteroclididae) que habita planures i zones de matollar espinós del nord de l'Àfrica subsahariana, des del sud de Mauritània, Senegal i Gàmbia cap a l'est fins a Etiòpia i nord d'Uganda i de Kenya.
# Gauja

El Gauja (en estonià: Koiva jõgi, Livonià: Koiva, en alemany: Livländische Aa) és un dels rius més llargs de Letònia, amb una longitud de 452 quilòmetres (281 milles) i una capacitat de 8.900 km².
La seva font és al sud-est, als turons Cēsis. En primer lloc, flueix cap a l'est i el nord i forma la frontera amb Estònia per prop de 20 quilòmetres (12 milles). Al sud de Valga i Valka, gira cap a l'oest de Valmiera, continuant cap al sud-oest, prop de Cēsis i Sigulda. El Gauja, llavors, segueix fluint cap al nord-est arribant així al Mar Bàltic.
Al districte de Cesis i al districte de Riga, el Gauja ha donat forma la vall del riu més profund de Letònia amb bancs de fins a 90 metres (295 peus) d'alçada. En aquesta part de la vall, el Gauja conté nombrosos indrets meravellosos i naturals. Va ser declarat parc nacional el 1973 (Parc Nacional de Gauja).
L'explorador letó Aleksandrs Laim Gauja va donar nom al riu que alimenta el Salt de l'Àngel a Veneçuela.

## Referències

* ↑ «Gauja River | Tūrisma informācija Gaujas nacionālajā parkā». Gnp.lv. Arxivat de l'original el 2016-03-21.

## Vegeu també

* Pont ferroviari del riu Gauja